Predmetnim Pravilnikom osigurava se provedbe i primjena Provedbene uredbe Komisije (EU) 2019/317 o utvrđivanju programa performansi i sustava utvrđivanja naknada u okviru jedinstvenog europskog neba i stavljanju izvan snage provedbenih uredaba (EU) br. 390/2013 i (EU) br. 391/2013 (SL L 56, 25.2.2019.). Dodatno su definirana postupanja po pojedinim odredbama navedene Uredbe, rokovi dostave pojedinih podataka, kao i dokumentacije te postupanje u procesu praćenja (monitoringa).

Predmetni Pravilnik bit će objavljen na e-savjetovanju u trajanju od 15 dana, s obzirom da je isti već bio objavljen na e-savjetovanju u periodu od 7. lipnja do 8. srpnja 2022. godine. Tada je na Nacrt pravilnika zaprimljen jedan komentar, koji je djelomično prihvaćen i obuhvaćen novim Nacrtom pravilnika. Razlike između Nacrta pravilnika objavljenog na e-savjetovanju 2022. godine i trenutnog Nacrta pravilnika su neznatne, zbog čega je rok za komentiranje Pravilnika skraćen.